google/wiki40b huggingface dataset:
Muskat

Beskrivelse

Muskattreet er 10-20 meter høyt, har mørkegrønne ovale blader og klaser av små gule, konvallignende blomster.

Rusmiddel

Muskat inneholder det hallusinogene stoffet myristisin. I lave doser er ikke muskat farlig. 
Misbruk av krydderet muskatnøtt kan gi forgiftning. Avhengig av antall nøtter som er spist kan symptomer som oppstår være alt fra forvirring til alvorlig hjertepåvirkning. Reaksjonene som kommer etter spising av muskat varierer fra person til person. 1-3 hele nøtter kan gi symptomer, mens 4-5 nøtter kan gi mer alvorlige effekter. Symptomer oppstår vanligvis 3-8 timer etter inntak. Symptomer på forgiftning med muskatnøtt er: opprømthet, forvirring og unormal oppførsel, sterk uro, angst (dødsangst), kraftig hjerteklapp/hjertebank, brystsmerter og økt blodtrykk eller blodtrykksfall. Symptomene går som regel over i løpet av et døgn, men kan i enkelte tilfeller vedvare i flere døgn og kreve intensiv behandling på sykehus.  Ved mistanke om forgiftning ta kontakt med Giftinformasjonen.

Eteriske oljer

Den essensielle oljen blir produsert ved dampdestillering av muskatnøtten.
Lisbeth Salander

Lisbeth Salander er en fiktiv svensk kvinne og en av hovedpersonene i Stieg Larssons Millennium-trilogi. Salander blir framstilt som et anorektisk problembarn. Hun har en mørk og gotisk stil, noe som gir særpreg til karakteren. Lisbeth er ansatt i Milton Security, og blir senere til stor hjelp i en drapssak fra 1960-årene.
Oppveksten til Salander blir beskrevet i den andre boken i trilogien, faren beskrives som en voldelig mann som gjentatte ganger utøver vold i familien. Den vanskelige oppveksten er en av grunnene til at Salander faller utenfor samfunnet, hun har begrenset med skolegang og som ung ble hun umyndiggjort pga. et angrep på sin far. Faren hadde nettopp voldtatt moren hennes, noe som gjorde Lisbeth forbannet. Hun sprang etter han, og kastet en melkepakke bensin på han. Deretter tente hun en fyrstikk som hun kastet mot ham, noe som gjorde at han begynte å brenne. Faren fikk store brannskader på grunn av dette. Lisbeth Salander møter vold med vold, og har en aggressiv personlighet trass i sin spede kroppsbygning. Lisbeth er ikke diagnostisert med aspergers syndrom, men Mikael Blomkvist antar dette i boken, pga. hennes fotografiske minne.
I den svenske filmatiseringen av trilogien blir Lisbeth Salander spilt av den svenske skuespilleren Noomi Rapace.
I 2015 ble historien om Salander videreført i en fjerde bok i Millenium-serien. Denne var forfattet av David Lagercrantz, og kom under tittelen Det som inte dödar oss.
Norges Rytterforbund

Norges Rytterforbund ble stiftet i 1915, og er et særforbund for utøvere av ridesport. Forbundet har ca. 35 000  medlemmer og omfatter ni ulike grener: Sprangridning, dressurridning, feltritt, distanseridning, kjøring, voltige, ridning for funksjonshemmede, mounted games, voltige og islandshest. Hver gren har sitt eget grenutvalg, mens islandshest har sin egen forening. Norges Rytterforbund er tilsluttet Norges idrettsforbund og olympiske og paralympiske komité og Det internasjonale ridesportforbundet, Fédération Equestre Internationale (FEI). Presidenten i Norges Rytterforbund er Tore Sannum. Norges Rytterforbund utgir medlemsbladet Hestesport, med åtte utgivelser i året. Hestesport har også egen nettside med nyheter fra norsk og internasjonal ryttersport.
Singelklubben

Singelklubben var en norsk humorserie på 6 episoder som gikk på NRK2 høsten 2005. Prosjektleder for serien var Christina Rezk Resar og regi ved Geir Henning Hopland. I selve serien deltok Jesper Lind, Vidar Magnussen, Steinar Sagen og Bjarte Tjøstheim. Serien ble av mange oppfattet som norges svar på The Office.
Serien hadde premiere på NRK2 den 27. september 2005.

Omtale fra NRK

«Singelklubben» er en svart humorserie, på mange måter guttas svar på "Sex og singelliv". Imidlertid er Manolo Blahnik-sko byttet ut med slitte parkaser, lunken flaskeøl erstatter paraplydrinkene og MMI er nok et mer hverdagslig bakteppe enn designbutikkene på Park Avenue.
Serien gikk under programvignetten Usett, NRK2s flate for ny, eksperimentell humor og underholdning.
Chuanqi (fortelling)

Chuanqi (kinesisk: 傳奇; pinyin: chuánqí, noen ganger oversatt til engelsk som «marvel tales» – undringsfortellinger) er en klassisk kinesisk litterær form særlig fra Tangdynastiet og Songdynastiet. Det dreier seg om kortere romanser med mystiske, fantastiske ellere legendære elementer. Et eksempel på dette er Guvernøren av Nanke, der en mann lever en hel generasjon på en ettermiddag som en maur.
En annen chuanqi, som skrives med de samme skrifttegnene, er dramaformen chuanqi, en tidlig form for kinesisk opera.
Philip Ernst av Slesvig-Holsten-Sønderborg-Glücksborg

Ekteskap

Hertugen var gift tre ganger; 15. februar 1699 med prinsesse Christine av Sachsen-Eisenberg (1679–1722); 2. september 1722 med Catharine Christine født Ahlefeldt (1687–1726), 17. oktober 1726 med prinsesse Charlotte Marie av Slesvig-Holsten-Sønderborg-Augustenborg (1697–1760).
Dvergmålere

Utseende

Små (vingespenn 13 – 23 mm), spinkle målere, hvite, lysgrå eller lysbrune, noen ganger med rødlige eller brunlige flekker. Forvingen er lang og smal og har vanligvis en liten, svart flekk i midten og ofte en hvit siksak-stripe langs ytterkanten. Bakvingen er forholdsvis liten og avrundet, vanligvis blekere på farge enn forvingen men ikke helt hvit. Mens de voksne målerne er temmelig enhetlige av utseende, ser larvene av de ulike artene ofte ganske forskjellige ut. De kan være nakne eller med korte børster, svært slanke eller ganske kraftige, glatte eller med tallrike, små, hvite vorter, hvite, rosa, grønnlige eller brunlige. Ofte har de en rad av pileformede eller rombeformede, røde eller brune flekker langs ryggen.

Levevis

Denne slekten har larver som lever på en mengde ulike urter, løvtrær og bartrær. De fleste artene går på en (monofage) eller noen få (oligofage) plantearter, men det finnes også noen som kan ha larver på en rekke ulike planter (polyfage). Svært mange arter har larver som går på blomster eller frøemner. Hos de fleste planter er disse relativt små, og det begrenser hvor store larvene kan bli. Blomster og spesielt frøemner er næringsrike, men der er gjerne bare tilgjengelige en kort tid, så larven må utvikle seg raskt. Andre arter har larver som lever på blader, men da gjerne på knopper og nye skudd, som er mer næringsrike enn eldre blader. Enkelte arter i denne slekten har utviklet seg til rovdyr (se nedenfor).

Rovdyr på Hawaii

Et spesielt trekk ved slekten Eupithecia er at en gruppe av arter på Hawaii har larver som er rovdyr og spiser andre insekter. Dette er meget uvanlig mellom sommerfugler, og er et godt eksempel på adaptiv radiasjon. Når disse artenes stamfar kom til Hawaii, fant den økologiske nisjer som predatorer på ulike smådyr, som andre steder var fylt av helt andre grupper. Ved at larvene utviklet seg til rovdyr ble en helt ny føderessurs tilgjengelig for dem.
Bente A. Landsnes

Karriere

Landsnes startet sin yrkeskarriere i Bankenes BetalingsSentral i 1977, hvor hun til slutt endte opp som seksjonsdirektør med ansvar for bankavregning, interbank og etter hvert også datadrift og internasjonale engasjementer.
I 1996 ble hun assisterende banksjef i Sparebanken NOR med ansvar for valuta, oppgjør og likviditet, samt risikostyring. To år senere ble hun utnevnt banksjef og seksjonsleder med ansvar for oppgjør og internasjonale tjenester, samt IT-ansvar for megler- og verdipapirsystemer.
Landsnes ble i 2000 ansatt som konserndirektør for informasjonsteknologi og betalingsformidling, først i det fusjonerte Gjensidige NOR og senere i DnB NOR.
1. januar 2006 tiltrådte Landsnes som administrerende direktør ved Oslo Børs og konsernsjef i Oslo Børs VPS Holding.
Hun ble tildelt Oranje-Nassau-ordenen ved dronning Beatrix' statsbesøk i Norge i juni i 2010. 
Etter 13 år som børsdirektør valgte Landsnes å gå av, og vil 1. juli 2019 bli etterfulgt av Håvard S. Abrahamsen.

Verv

I tillegg har Landsnes vært daglig leder i Bankenes Utredningsselskap, samt styreleder i Fish Pool og Oslo Clearing, og styremedlem i BBS, VPS, NOS og Oslo Børs.
Manuel Faißt

Verdenscup

Faißt fikk 5. desember 2009 sin verdenscupdebut i Lillehammer med en 49.-plass.
Han fikk sjansen på stafettlaget i Sotsji under 2012/13-sesongen, hvor det endte med tysk seier foran Frankrike og Østerrike. Sesongen etter fikk han på nytt sjansen på det tyske laget i Kuusamo, men endte da på 2.-plass bak Norge.
I 2014/15-sesongen var han sammen med Fabian Rießle på det tyske sprintlaget som kom på 2.-plass i Val di Fiemme, bak Norge I bestående av Jan Schmid og Jørgen Graabak.
Hans første individuelle pallplassering kom i Ramsau under 2015/16-sesongen, med en 3.-plass bak Eric Frenzel og Jarl Magnus Riiber.

Junior-VM

Faißt har deltatt i 4 Junior-VM. Debuterte i Junior-VM 2010 med en 10.-plass på 5 km Gundersen, og forbedret seg året etter med 4. og 6.-plass på henholdsvis 5 og 10 km Gundersen.
Under Junior-VM 2012 tok Faißt steget opp på pallen, med sølv på 10 km Gundersen 6,5 sekunder bak italieneren Mattia Runggaldier. To dager senere var han en del av det tyske stafettlaget som tok bronse bak Østerrike og Italia. Mesterskapet ble avsluttet med en 10.-plass på 5 km Gundersen.
Faißt gjorde rent bord under Junior-VM 2013 med tre gullmedaljer. 10 km Gundersen ble vunnet foran landsmannen David Welde og estlenderen Han-Hendrik Piho, 5 km Gundersen ble vunnet foran franskmannen Theo Hannon og estlenderen Kristjan Ilves, og stafetten ble vunnet foran Østerrike og Japan.
Eva Braun

Bakgrunn

Eva Braun var lærer Friedrich «Fritz» Brauns og Franziska «Fanny» Kronburgers annen datter. Hennes foreldre var begge fra bayerske familier. Hennes storesøster Ilse ble født i 1909, og hennes lillesøster Margarethe «Gretl» ble født i 1915. Eva Braun gikk på gymnasium og et år på handelsskole i et kloster, hvor hun fikk gjennomsnittlige karakterer og viste talent for atletikk. 
Hun hadde arbeidet noen måneder i resepsjonen på et legekontor da hun som 17-årig fikk arbeide som laboratorieassistent og fotomodell for Heinrich Hoffmann, som var nazipartiets offisielle fotograf.

Eva Braun og Adolf Hitler

Gjennom sitt arbeid hos ham ble hun kjent med Hitler i 1929. Etter Hitlers niese Angela («Geli») Raubals selvmord den 18. september 1931 ble det en mer intensiv kontakt mellom Eva Braun og Hitler. Braun simulerte selvmordsforsøk i 1932 og 1935 for å komme mer i fokus for Hitlers oppmerksomhet og binde ham tettere til seg. Hun var heller upolitisk, interesserte seg for mote, musikk og film, og stilte aldri spørsmålstegn ved noe Hitler stod for. 
Det er vanskelig å vite enkeltheter om forholdets mer personlige og intime sider. Paret opptrådte nesten aldri sammen offentlig, og til og med i den engere krets i Obersalzberg, der Braun og Hitler bodde sammen fra 1936, fremstilte han henne som en ansatt. Men forholdet mellom dem var naturligvis forlengst kjent blant Hitlers nærmeste. Rommene deres lå ved siden av hverandre, med en indre forbindelsesgang.
Etter 20. juli-attentatet i 1944 sendte Adolf Hitler sin ødelagte uniform til Eva Braun i München. 
Natten mellom 28. og 29. april 1945 giftet de to seg i Førerbunkeren i Berlin (vitnene var Joseph Goebbels og Martin Bormann), hvorpå hun i halvannen dag var kjent som fru Hitler.
Den 30. april 1945 begikk de selvmord sammen i Førerbunkeren. Likene ble etter Hitlers instruks brent av Bormann, Hitlers kammertjener Heinz Linge, hans SS-adjutant Otto Günsche og noen livvakter i hagen ved Rikskanselliet, og de forkullede restene lagt i en granatgrav.
Senere ble likene funnet av sovjetrusserne, og restene ble flyttet og gravd ned en rekke steder opp gjennom årene. Den siste av de antagelig åtte begravelser var i Magdeburg, men derfra ble restene tilslutt fjernet og skuflet ned i elven Elben.
Noen vitnesutsagn fra tyskere i sovjetisk krigsfangenskap ville ha det til at Eva Braun ved sin død var gravid.
Eva Braun hadde to søstre, Ilse og Gretel Braun. Gretel giftet seg med Hermann Fegelein, en av Heinrich Himmlers forbindelsesoffiserer, kort før krigsslutt. Men Fegelein forsøkte etterpå å flykte fra sin post i hovedkvarteret, hvorpå Hitler fikk sin svoger henrettet. 
Eva Braun hadde to skotske terriere på Berghof, «Negus» og «Stasi».
Juruena (elv)

Juruena (portugisisk: Rio Juruena) er ei elv i delstaten Mato Grosso i Brasil. Den er 1240 km lang, og ligger i Amazonas' nedbørfelt. Den er en av tilløpselvene til Tapajós, som dannes ved samløpet mellom Juruena og Teles Pires. Anslått nedslagsfelt er 160 000 km².
Elva har utspring i fjellene Chapada dos Parecis på Mato Grosso-platået. På de siste 190 kilometrene før munningen danner den grense mellom delstatene Mato Grosso og Amazonas. Den største sideelva er Arinos.
Juruena er ikke seilbar, på grunn av tallrike fosser og stryk, hvorav de mest kjente er Salto Augusto. I elvas nedbørfelt ligger også Juruena nasjonalpark, som ble opprettet 5. juni 2006, og omfatter et areal på 19 000 km².
Royal Academy of Music

Royal Academy of Music (forkortet RAM) er en musikkhøyskole i London. Den ble grunnlagt av Lord Burghersh i 1822 med hjelp og idéer fra den franske harpisten og komponisten Nicolas Bochsa. I år 1830 fikk skolen et Royal Charter av Kong Georg IV.
Høyskolen ligger på Marylebone Road i sentrum av London nær Regent's Park.
Nåværende rektor (2007) er amerikaneren Curtis Price.
Kurilgropa

Kurilgropa er ei djuphavsrenne i det nordlige Stillehavet øst for Kamtsjatka, øygruppa Kurilene og Hokkaido. Renna er om lag 2 900 kilometer lang, maksimalt 10 542 meter djup og dekker et område på 264 000 kvadratkilometer. Den er en del av en serie forsenkinger som strekker seg fra Kurilgropa i nord og videre sørover til Japangropa, Boningropa og  Marianergropa. Kurilgropa er danna i subduksjonssona der Okhotskplaten møter Stillehavsplaten.
Joy Air

Joy Air er et kinesisk flyselskap lansert i fellesskap av China Eastern Airlines og AVIC I den 29. mars 2008. Flyselskapet har hovedkvarter i Xi'an, og startet ordinær rutetrafikk mot slutten av 2009.
Selskapets hovedflyplass er Xi'an Xianyang internasjonale lufthavn.
Pardosa afflicta

Utseende

Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Oleg Kulesjov

Karrière

Kulesjov spilte for Sdjushor Omsk og Kaustik Volgograd i hjemlandet, samt SC Magdeburg og VfL Gummersbach i Tyskland.
I 2012 overtok Kulesjov treneransvaret for det russiske herrelandslaget, etter at treneren Vladimir Maksimov ga seg for godt etter Håndball-EM 2012.
Tsuneyasu Miyamoto

Japans herrelandslag

Tsuneyasu Miyamoto spilte 71 landskamper for Japans herrelandslag.

Trener

Etter at han la opp som aktiv spiller, gikk han på trenerkurs, og fikk bl.a. såkalt S-klasse trenerlisens av det japanske fotballforbundet (som er nødvendig for kunne trene J-League-lag og det japanske landslaget). Han er også den første tidligere japanske profesjonelle fotballspilleren som ble såkalt FIFA Master (2013).
I 2016 var han trener for Gamba Osakas ungdomslag.
I juli 2018 ble han ansatt som hovedtrener for Gamba Osaka.
MercoPress

MercoPress er et uavhengig nettbasert nyhetsbyrå som er basert i Montevideo i Uruguay. Det ble etablert i 1996 og dekker nyheter fra Latin-Amerika og Sør-Atlanteren generelt, med spesiell fokus på frihandelsområdet Mercosur. Byrået dekker også regionens avsidesliggende områdder, hovedsakelig Falklandsøyene.
MercoPress har publisert nyheter på engelsk siden begynnelsen, og startet i 2008 også en tjeneste på spansk.
American Independent Party

American Independent Party er et paleokonservativt politisk parti i USA, opprinnelig stiftet av Bill Shearer og hans kone i California i 1967. Partiet anses allikevel ofte for å være etterfølgeren av Dixiekratene. Partiets beste resultat er fra presidentvalget i USA 1968, hvor partiets kandidat George Wallace oppnådde 9,9 millioner stemmer, 13,5 prosent oppslutning, samt vant 5 stater, noe som gav ham 46 valgmannsstemmer.
Foran presidentvalget i USA 2008 ble partiet splittet i striden om hvem som skulle være partiets presidentkandidat, og eksisterer derfor i praksis som to ulike fraksjoner.
På nasjonalt nivå er partiet en del av Konstitusjonspartiet.
Reve-enka

Reve-enka er et skjemteeventyr fra Asbjørnsen og Moes samling av norske folkeeventyr utgitt fra 1841 til 1844. Reve-enka er også navnet på en norsk dokkefilm fra 1962 basert på dette eventyret.

Dokkefilmen

Dokkefilmen Reve-Enka fra 1962 er regissert og produsert av Ivo Caprino. Filmen følger handlinga i det korte skjemteeventyret med samme navn.

Handling

Den vesle filmen begynner som en realfilm der eventyrsamleren Asbjørnsen er på besøk i ei stue. Da stueeieren Gurine begynner å fortelle eventyret for ham og niesen, fortsetter filmen som en dokkeanimasjon. 
Eventyret handler om ei revefrue som har mistet mannen sin etter at han spiste for mange høns. Etter en sørgeperiode får reveenka friere på døra i huset der hun bor sammen med tjenetejenta, ei lita svart katte. Den første som banker på, er Ulven, men ham vil enka ikke gå ut med. Den neste er Bjørnen, som også blir avvist. Den tredje frieren på vei til enka, er en munter rev som er slitt og rufsete i pelsen.  Han møter ei gammel kjerring som sitter fast i en stubbe. Reven hjelper henne fri og gir henne en matbit og fløteskvett. Som takk får han en ny, vakker pels. Da reven banker på døra hos reveenka og ber henne være med ut og gå, kaster hun fra seg strikketøyet og svarer strålende ja til den vakre frieren, at hun gjerne vil med ham lakke.  
Caprino har ellers lagt til en liten scene i filmen som er basert på det korte eventyret om Haren som hadde vært gift der en hoppende glad hare forteller reven at han ble gift, fikk et troll til kjerring, fikk en stue og ble rik, men at alt brant opp – og «kjerringa med».
Det hvite hus’ situasjonsrom

Det hvite hus’ situasjonsrom er et møterom med tilliggende tekniske rom i Det hvite hus, ialt på 513 m², som fasiliterer kriseledelse og -informasjon for USAs president og sentrale medarbeidere ved presidentkontoret.
USAs nasjonale sikkerhetsråd står for driften av situasjonsrommet. Det ble bygget i 1961 på ordre av president John F. Kennedy etter at manglende sanntidsinformasjon ble pekt på som en av årsakene til at invasjonen av Grisebukta mislyktes. Rommet har innebyggede sikre kommunikasjonssystemer og veggene er dekket av paneler som skjuler avanserte lyd- og bildesystemer.
Atle Kittelsen

Atle Kittelsen er en av investorene som kjøpte opp Strømsgodset Idrettsforening høsten 2005.
Kittelsen var med på å bygge opp det spanske SMS-selskapet Movilisto. I 2003 ble selskapet solgt til Itouch.
Fredag (magasin)

Historie

Første utgave av FREDAG ble lansert i november 1990. I starten var Fredrik Skavlan fast bidragsyter. Siden ble magasinet lagt om fire ganger. I 2005 kom magasinet i ny drakt, med endret layout, ny logo, mindre format og tykkere papir. Det nye magasinet ble lansert samtidig som det daværende SPORT-magasinet, som ble lagt ned noen år før FREDAG. Våren 2009 gjennomgikk FREDAG en ny, omfattende redesign for å favne bredere, blant annet med flere seksjoner og mye småstoff.
Våren 2012 ble magasinet nedlagt og erstattet av en ny seksjon med featurestoff i hovedavisa.

Spalter

Gjennom de to tiårene magasinet eksisterte, hadde det en rekke forskjellige, faste spalter. Den mest kjente var «Sterke meninger», som eksisterte frem til nedleggelsen i 2012. Til den spalten kunne leserne sende inn korte, humoristiske meldinger med en sterk mening om hva som helst. De trykkede meldingene ble belønnet med en CD. Da magasinet var nytt, var meldingene mer tradisjonelle, og noe lengre leserinnlegg ble trykket med fullt navn på innsenderen.
En annen spalte som var med helt fra starten var «Helgelyd», der redaksjonen anbefalte ny musikk. Magasinet hadde også en enquête der medarbeiderne svarte på et spørsmål som var knyttet til en av hovedsakene i bladet. I starten var dette en vanlig enquête med vilkårlige respondenter.
Dagbladets restaurantanmeldelser sto i sin tid på trykk i FREDAG, og ble derfor samlet under vignetten «Robinson & FREDAG». Spalta ble siden flyttet til Magasinet. I stedet fikk FREDAG en ukentlig utelivstest der to anmeldere som kalte seg «Dagen & Derpå» testet utesteder. Spalten eksisterte frem til bilaget ble nedlagt i 2012.
Fra magasinets start og fram til en stykke ut på 2000-tallet, ble kontaktannonser trykket i FREDAG under spaltenavnet «Noen som passer for meg».
De siste årene hadde FREDAG spalta «Sex», der lege og skuespiller Anders Danielsen Lie skrev om seksualitet. I «Alle snakker om» anbefalte redaksjonen alternativer til mainstream-filmer, -musikk, -bøker og så videre. «Gym & Tonic» var bladets treningstestere. I «På en snurr» fortalte en kjendis om sine utelivsvaner.
T. H. Allen kullkraftverk

T. H. Allen kullkraftverk  er et kullkraftverk i Shelby County, delstaten Tennessee i USA. Anlegget har en installert produksjonskapasitet på 990 MW, fordelt på 3 like store blokker / turbiner.  
Anlegget ble påbegynt omkring 1958 og stod ferdig i 1959. Brenselkilden er kull. Operatør er selskapet Tennessee Valley Authority. 
Kraftverket må ikke forveksles med T. H. Allen kraftverk samme sted, som er et gasskraftverk, eller med G. G. Allen kullkraftverk i Nord-Carolina.
Utslippene av CO2 i 2007 var totalt 4,8110 mill tonn.
Baotou Donghua kullkraftverk

Baotou Donghua kullkraftverk er et kullkraftverk i Baotou i provinsen Indre Mongolia i det nordlige Kina. Det har en installert produksjonskapasitet på 600 MW.
Tsjajkovskij (by)

Tsjajkovskij (russisk: Чайковский) er en by i Perm kraj i Russland. Den ligger ved elva Kama, rundt 190 km sørvest for Perm. Innbyggertall: 84 825 (est. 2002), 86 714 (folketelling 2002), 85 849 (folketelling 1989).
Byen ble grunnlagt i 1954 i forbindelse med byggingen av Votkinsk-reservoaret i elva Kama. Den er oppkalt etter komponisten Pjotr Tsjajkovskij, som ble født i den nærliggende byen Votkinsk.
Byen har en elvehavn, tekstilindustri og maskinbygging.
Bathse spuisluis

Konstruksjon

I 1980 begynte man med forberedelsene til byggingen av slusen, mens kanalen ble påbegynt i 1982. Ved siden av arbeidene på disse byggverkene, var det nødvendig å bygge flere broer, blant annet for motorveier og toglinjen mellom Roosendaal og Vlissingen (Zeeuwse linje). Kanalen ligger på vestsiden av Schelde-Rijnkanalen, parallelt med denne.
Shule

Shule (kinesisk: 疏勒县; pinyin: Shūlè Xiàn; uigursk: قەشقەر يېڭىشەھەر ناھىيىسى / Keşker Yengişeher Nahiyisi) er et fylke i prefekturet Kashgar i den autonome region Xinjiang i Folkerepublikken Kina.
Befolkningen var på 274 261 innbyggere i 1999.

Jernbane

Kashgar-Hotan-jernbanen løper gjennom området.

Vei

Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.